Ny finansiel regulering for fondsmæglerselskaber

Opdatering for juli måned 2025

|  |
| --- |
| **OVERBLIK** |
| Ændringer i adgang til oplysninger om reelle ejere: [link](#A) og [link](#B)  Finanstilsynet offentliggør temarapport om klassificering af bæredygtighed: [link](#C)  Nye niveau 2-regler om outsourcing under DORA: [link](#D)  Kommissionen fastsætter uddybende regler om det fælles europæiske adgangspunkt (ESAP): [link](#D1) og [link](#D2)  Kommissionen opdaterer listen over højrisikotredjelande i forhold til AML/CTF: [link](#D3)  ESMA offentliggør vejledning om bæredygtighedsrelaterede udsagn: [link](#E)  ESMA forbereder overgangen til Single Volume Cap i oktober 2025: [link](#E1) |
| 1. **DANSK REGULERING** |
| * 1. **Love** |
| **Bekendtgørelse nr. 971 af 1. juli 2025 om ikrafttræden af lov nr. 710 af 20. juni 2025 om ændring af lov om Det Centrale Virksomhedsregister, selskabsloven og forskellige andre love (Begrænsning af adgangen til oplysninger om reelle ejere som følge af 6. hvidvaskdirektiv)**  Bekendtgørelsen sætter lov nr. 710 af 20. juni 2025 om ændring af lov om Det Centrale Virksomhedsregister, selskabsloven og forskellige andre love (Begrænsning af adgangen til oplysninger om reelle ejere som følge af 6. hvidvaskdirektiv) i kraft pr. 1. september 2025.  (Offentliggjort den 2. juli 2025, [link](https://www.retsinformation.dk/eli/lta/2025/971)) |
| * 1. **Bekendtgørelser m.v.** |
| **Bekendtgørelse nr. 987 af 30. juni 2025 om registrering af og adgang til oplysninger om ejere i Erhvervsstyrelsen**  Bekendtgørelsen fastsætter bl.a., hvilke fysiske og juridiske personer der anses for at have legitim interesse i oplysninger om reelle ejere og dermed adgang til disse oplysninger. Virksomheder, der sandsynligvis vil indgå i en transaktion med en modpart, og som ønsker at forhindre hvidvask eller finansiering af terrorisme, vil have en legitim interesse. Bekendtgørelsen fastsætter også, hvorledes adgangen faktisk opnås.  Bekendtgørelsen træder i kraft den 1. september 2025 og ophæver samtidig den tilsvarende bekendtgørelse nr. 488 af 18. maj 2017.  (Offentliggjort den 5. juli 2025, [link](https://www.retsinformation.dk/eli/lta/2025/987))  **Udbydere af finansielle produkter opgør bæredygtighed forskelligt**  I en ny rapport samler Finanstilsynet sine observationer fra en række undersøgelser af, hvordan forvaltere og pensionsselskaber afgør, om en investering kan klassificeres som bæredygtig. I praksis er der meget stor forskel på, hvordan udbyderne opgør bæredygtighed. Rapporten beskriver de væsentligste krav på området og Finanstilsynets forventninger til virksomhederne.  (Offentliggjort den 1. juli 2025, [link](https://www.finanstilsynet.dk/nyheder-og-presse/nyheder-og-pressemeddelelser/2025/jul/udbydere-af-finansielle-produkter-opgoer-baeredygtighed-forskelligt)) |
| 1. **EU-REGULERING (forordninger)** |
| * 1. **Niveau 1** |
| (intet nyt) |
| * 1. **Niveau 2** |
| **Kommissionens delegerede forordning (EU) 2025/532 af 24. marts 2025 om supplerende regler til Europa-Parlamentets og Rådets forordning (EU) 2022/2554 for så vidt angår reguleringsmæssige tekniske standarder, der præciserer de elementer, som en finansiel enhed skal fastlægge og vurdere, når den giver IKT-tjenester, der understøtter kritiske eller vigtige funktioner, i underentreprise**  Denne niveau 2-forordning under DORA uddyber, hvilke elementer en finansiel enhed (herunder et fondsmæglerselskab) skal fastlægge og vurdere, når den udliciterer IKT-tjenester, der understøtter kritiske eller vigtige funktioner.  Forordningen trådte i kraft den 22. juli 2025.  (Offentliggjort den 2. juli 2025, [link](https://eur-lex.europa.eu/legal-content/DA/TXT/?uri=OJ:L_202500532))  **Kommissionens gennemførelsesforordning (EU) 2025/1338 af 10. juli 2025 om gennemførelsesmæssige tekniske standarder for anvendelsen af Europa-Parlamentets og Rådets forordning (EU) 2023/2859 for så vidt angår det fælles europæiske adgangspunkts funktionaliteter**  Denne niveau 2-forordning fastsætter nærmere regler om det fælles europæiske adgangspunkt (ESAP) og adgangen til en applikationsprogrammeringsgrænseflade (API), som skal sikre tilgængeligheden af oplysninger og understøtte en række forskellige formater for oplysningerne.  Forordningen finder anvendelse fra den 10. juli 2026.  (Offentliggjort den 11. juli 2025, [link](https://webgate.ec.europa.eu/regdel/#/implementingActs/11055?lang=en))  **Kommissionens gennemførelsesforordning (EU) 2025/1339 af 10. juli 2025 om gennemførelsesmæssige tekniske standarder for anvendelsen af Europa-Parlamentets og Rådets forordning (EU) 2023/2859 for så vidt angår visse af indsamlingsorganernes opgaver**  Denne niveau 2-forordning fastsætter nærmere regler om funktionelle standarder og karakteristika for det fælles europæiske adgangspunkt (ESAP).  Forordningen finder anvendelse fra den 10. juli 2026.  (Offentliggjort den 11. juli 2025, [link](https://eur-lex.europa.eu/legal-content/DA/TXT/?uri=CELEX%3A32025R1339))  **Kommissionens delegerede forordning (EU) 2025/1184 af 10. juni 2025 om ændring af delegeret forordning (EU) 2016/1675 for at tilføje Algeriet, Angola, Elfenbenskysten, Kenya, Laos, Libanon, Monaco, Namibia, Nepal og Venezuela til listen over højrisikotredjelande, som på højt politisk plan skriftligt har forpligtet sig til at afhjælpe de identifierede mangler, og som har udarbejdet en handlingsplan sammen med FATF, og om at fjerne Barbados, Gibraltar, Jamaica, Panama, Filippinerne, Senegal, Uganda og De Forenede Arabiske Emirater fra denne liste**  Forordningen opdaterer Kommissionens delegerede forordning (EU) 2016/1675, som identificerer højrisikotredjelande i forhold til AML/CTF.  (Offentliggjort den 16. juli 2025, [link](https://eur-lex.europa.eu/legal-content/DA/TXT/?uri=CELEX%3A32025R1184)) |
| 1. **RETNINGSLINJER FRA ESA’ERNE** |
| * 1. **EBA** |
| (Intet nyt) |
| * 1. **ESMA** |
| **ESMA fremmer klarhed i bæredygtighedsrelateret kommunikation**  ESMA har offentliggjort et tematisk notat om bæredygtighedsrelaterede udsagn, der anvendes i kommunikation, der ikke er lovpligtig. Notatet skitserer fire vejledende principper for fremsættelse af bæredygtighedsudsagn, der er i overensstemmelse med tidligere publikationer fra EIOPA og EBA. Notatet fokuserer på bæredygtighedsoplysninger såsom mærkninger eller tildeling af priser.  (Offentliggjort den 1. juli 2025, [link](https://www.esma.europa.eu/press-news/esma-news/esma-promotes-clarity-sustainability-related-communications))  **ESMA forbereder overgangen til Single Volume Cap i oktober 2025**  ESMA har bekendtgjort opdateringen af volumenloftssystemet, der vil overgå fra den tidligere dobbelte volumenloftsmekanisme (DVCM) til en "enkelt" volumenloftsmekanisme (VCM) i oktober i henhold til de ændringer, der blev indført ved MiFIR Review.  (Offentliggjort den 24. juli 2025, [link](https://www.esma.europa.eu/press-news/esma-news/esma-prepares-switch-toward-single-volume-cap-october-2025)) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* Et billede, der indeholder person, mur, menneske, indendørs

Automatisk genereret beskrivelse

*Oversigten er redigeret af advokat Camilla Søborg,* [*cas@equitylaw.dk*](mailto:cas@equitylaw.dk)*, tlf. 53500914, som du kan rette henvendelse til, hvis du har kommentarer eller spørgsmål.*

Et billede, der indeholder Font/skrifttype, Grafik, logo, tekst

Automatisk genereret beskrivelse

Equity Law Advokatanpartsselskab,CVR-nr. 42512273, Strandvejen 60, DK-2900 Hellerup